Los Anchelesas

Los Anchelesas () – miestas vidurio–pietų Čilėje, Bio Bijaus regione, tarp Lachos ir Bio Bijaus upių; Bio Bijaus provincijos sostinė. Geležinkelio stotis, plentai į Temuką, Talką, Anhuką. Maisto pramonė. Miesto apylinkėse yra vaizdingas Lachos krioklys, rytuose yra Lachos lagūnos nacionalinis parkas.

 Istorija 
1739 m. gyvenvietę pavadinimu Nuestra Señora de Los Ángeles įkūrė José Manso de Velasco. Pradžioje tai buvo ispanų tvirtovė Arauko kare. 1748 m. gavo miestelio statusą. Ilgą laiką tai buvo svarbus ispanų postas užkariaujant mapučių žemes.

 Šaltiniai 

Kategorija:Čilės miestai